|  |
| --- |
| Intet bilde |
| 1. Panserkuppelrom for M192. Ammunisjonslager3. Generatorrom4. Nærforsvarsrom med skyteskår5. Personalrom6. Inngang med skyteskår fra personalrom7. Nødutgang8. Ringstand for MG Foto: Cato Edvardsen  |
| Info |  |
| Type | Regelbau |
| Klasse | B |
| Funksjon | Bunker for helautomatisk granatkaster |
| Tekniske data |
| Lengde | 18,90 m |
| Bredde | 13,25 m |
| Høyde | 5,10 m |
| Betong | 845 m³ |
| Antall rom | 6 |
| Bestykning | 1x ringstand for MG, 1x M19 Maschinengranatenwerfer, 5 cm granatkaster. Lagerplass til 3944 granater. |
| Annet utstyr | 1x panserkuppel 424p1; høyde: 3,4 m, vekt:39 000 kg, innvendig diameter: 2 m, tykkelse: 250 mm. 2 skyteskår for inngangsbeskyttelse. |
| Betongtykkelse | 2 m |
| Mannskap | 14 mann |

**R633** var en regelbau-bunker designet for den tyske hæren. Bunkeren huset en 5 cm helautomatisk bombekaster, betegnet M19 Maschinengranatenwerfer. For tekniske detaljer om bombekasteren, se egen artikkel.

Bunkeren var inndelt i seks rom: Gass-sluse, oppholds-/soverom, ventilasjonsrom, ammunisjonsrom, M19 panserkuppel og skyteskår/vaktrom.

Utbredelse
----------

R633 er ikke en spesielt vanlig bunker, da M19 ikke var et masseprodusert våpen. I Norge finnes det sannsynligvis 12 R633. Disse bunkerne ble stort sett plassert langs kysten. Totalt i Europa regner man med at det finnes 78 stykk R633, men tallet er usikkert. En av grunnene til den forholdsvis begrensede utbredelsen av bunkeren, kan sees i dette sitatet fra daværende øverstkommanderende for de tyske styrkene i Norge:

> Atter en gang forbyr jeg for hele Armeeområdet byggingen av **M.19** (Festningsgranatkasterstilling). Byggverket trenger **ni tusen** sekker sement, har kun én bombekaster og en rekkevidde på 600 meter. Med andre ord står nytteverdien i intet rimelig forhold til det enorme ressursbruk.
> 
> 
> Nikolaus von Falkenhorst, Reisebemerkninger Wehrmachtbefehlshaber Norwegen.
> 
> 

Ressursmangel var altså en viktig grunn til at det ikke ble bygget flere R633, i tillegg til at det, i alle fall i Norge, ble forbudt å bygge bunkeren etter ordre fra høyeste hold. Man anså altså at kostnadene ved å bygge bunkeren ikke stod i forhold til dens effektivitet.

M19 ble helst benyttet langs Atlanterhavsvollen, hvor man ville hindre en invasjon for enhver pris. Antallet M19 (og dermed også R633) som ble produset er vanskelig å bestemme, da kilder spriker mellom alt fra 60 til langt over 200. R633 ble plassert på viktige kystfort, men også i nærheten av ubåtbunkere, så som i Bergen og St. Nazaire i Frankrike.

Fordi M19 var designet for å passe inn i panserkuppel 424p1, ble ikke alle nødvendigvis plassert i R633. Noen panserkupler ble støpt inn i andre bunkerdesign, så som ubåtbunkere.

* En R633 (i forgrunnen) på Fjell festning. Panserkuppelen sees til venstre i bildet.  Sindre Skrede  (2007)En R633 (i forgrunnen) på Fjell festning. Panserkuppelen sees til venstre i bildet.  Sindre Skrede (2007)
* En R633 på Fjell Festning. M19 lå under panserkuppelen som sees til venstre i bildet.   Sindre Skrede  (2005)En R633 på Fjell Festning. M19 lå under panserkuppelen som sees til venstre i bildet.   Sindre Skrede (2005)

Eksterne lenker
---------------

* Fortiff.be – 3D-tegninger og skisser av R633 (fransk) Arkivert 18. desember 2008 hos Wayback Machine.
* Axishistory.com – Factbook: M19 Maschinengranatwerfer

Portal: Andre verdenskrig